En middelsstor (ca. 10 millimeter), avlang, gråbrun til mørkbrunlig trebukk. Antennene er tynne og omtrent en og en halv gang så lange som kroppen hos hannen, litt lengre enn kroppen hos hunnen. Pronotum er klokkeformet sett ovenfra med en liten tann nær bakhjørnet, med et bredt, kullsvart midtfelt. Dekkvingene har en trekantet, svart flekk over sømmen i den bakre delen. Beina er ganske kraftige med fortykkede lår uten tenner. Hunnen har et langt eggleggingsrør som stikker ut bak dekkvingene.